Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Törvénykönyvrõl szóló 1978. évi IV. törvény (a továbbiakban: Btk.) 177/ B. §-ában szabályozott visszaélés különleges
Paragraph Index: 1248

c) egyéb esetekben azt törvény elrendeli.” 49 A törvény 23. § (1) bekezdés a közmûsor-szolgáltató kiemelt kötelezettségeként írja elõ, hogy különösen köteles a nemzet, a nemzeti, az etnikai, a nyelvi és más kisebbségek méltóságát és alapvetõ érdekeit tiszteletben tartani, nem sértheti más nemzetek méltóságát. ” sajtó között folyik. Így viszont a közönség nem szerezhet tudomást arról, hogy a jogsértést megvalósító adatközlés nem a rendõrségtõl való. Ha a rendõrségre mint hírforrásra való utalás igaz (az idézett esetekben az érintett sajtószervek határozottan ezt állították), úgy megállapítható, hogy a bûnüldözõ szerv részese a társadalmi elõítéletek gerjesztésének. Milyen megoldási lehetõségek vannak a hatályos jog szerint? Egyedül az egyéni jogérvényesítés útja biztosított, bár a teljes közösséget érte sérelem. A Ptk. 84. § (2) bekezdése ugyan a társadalom rosszallását kifejezõ bírság kiszabására is lehetõséget ad a bíróságnak, ha a kártérítés címén megítélhetõ összeg nem áll arányban a felróható magatartás súlyosságával, de ez a jogintézmény – a bûntetõ-repressszív jellege miatt – oly mértékben idegen a polgári jogi, reparációs gondolkodástól, hogy a bírói gyakorlatban szinte egyáltalán nem alkalmazzák. 3. A „közméltóság” problematikájáról, illetve a jogi szabályozás lehetõségeirõl Ma Magyarországon a nagy nyilvánosság elõtti, az etnikai, vallási vagy más kisebbségeket „csak úgy általában” gyalázó kijelentések nem számítanak jogellenesnek. Elsõsorban azért nem, mert a köznyugalom elvont veszélyeztetését annak idején az Alkotmánybíróság nem tartotta – a véleményszabadság alkotmányos alapjogával összemérve – elégséges veszélynek ahhoz, hogy büntetõjogi értelemben alapjogi korlátozás indokául szolgálhasson. A közösség méltóságának a védelmét ma csak akkor biztosítja a magyar jogrendszer, ha a sérelem konkrétan meghatározható egyéni érdeksérelmet is okozott, továbbá ennek megbüntetését magánindítvánnyal, illetve reparálását polgári perrel érvényesíti is a személyében érintett fél. Más szavakkal: a magyar társadalomban számos kisebbségi helyzetû társadalmi csoport, közösség jelenleg védtelen a nyilvánosság elõtt történõ, a konkrét címzettre nem irányuló (cigányozás, zsidózás stb.) megnyilvánulásokkal szemben. Hogy ezen az áldatlan helyzeten a jogalkotás eszközeivel is változtatni lehet, azt többek közt bizonyítja a

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes